label_title: Håndball under Sommer-OL 2016 – Menn
label_desc: Håndball under Sommer-OL 2016 for herrer fant sted fra 6. til 20. august 2016 på Olympic Training Center i Rio de Janeiro. Tolv nasjoner deltok i turneringen. Lagene ble delt inn i to grupper med seks lag, der de spilte kamper mot hverandre. De fire beste lagene fra hver gruppe avanserte til kvartfinalen. De tapende semifinalistene spilte bronsefinale, mens vinnerne spilte finale. Danmark vant gull etter at de slo Frankrike i finalen. Tyskland vant bronsefinalen over Polen.